Ülo Niisuke

Ülo Niisuke (sündinud 15. juulil 1935 Jõhvi kihelkonnas) on endine Eesti NSV parteitöötaja. 

Ta lõpetas 1948. aastal Pagari 7-klassilise kooli, 1949. aastast töötas Kohtla-Järve rajooni «Tuleviku» kolhoosis põllutöölisena, seejärel oli  1952. aastast brigadir. Aastail 1952–1955 õppis Arkna Põllumajanduskoolis ja Mõdriku Põllumajandustehnikumis.  1959. aastal lõpetas agronoomina Olustvere Põllumajandustehnikumi ja 1966. aastal agronoomina Eesti Põllumajanduse Akadeemia. 

Aastatel 1955–1963 oli ta ELKNÜ Rakvere Rajooni Komitee sekretär, ELKNÜ Kilingi-Nõmme Rajoonikomitee ja seejärel ELKNÜ Abja Rajoonikomitee esimene sekretär ning 1962. aastast ELKNÜ Keskkomitee komsomoliorganisaator Rakvere Kolhoosi- ja Sovhoositootmise Valitsuses. 

1963. aastast EKP Rakvere Kolhoosi- ja Sovhoositootmise Valitsuse Komitee sekretäri asetäitja, EKP Rakvere Rajoonikomitee sekretär, 1965–1973 EKP Rakvere Rajoonikomitee teine sekretärÜlo Andrese p. Niisuke, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 109, aastatel 1973–1979 oli ta Rakvere Rajooni Rahvasaadikute Nõukogu Täitevkomitee esimees, aastatel 1979–1988 oli ta EKP Rakvere Rajoonikomitee I sekretär. 

Ülo Niisuke oli Eesti NSV Ülemnõukogu IX ja XI koosseisu saadik, EKP Keskkomitee liikmekandidaat. 

Aastast 1989 oli ta MTÜ Rakvere Maarahva Liit esimees (kuni aastani 2011) ning ka Lääne-Virumaa Põllumeeste Liidu juht (kuni aprillini 2013)Ülo Niisuke taandus juhi kohalt, Virumaa Teataja, 24. aprill 2013.

Tunnustus
1987 Eesti NSV teeneline põllumajandustöötaja
2012 Lääne-Virumaa vapimärk

 Viited 

Kirjandus
Eesti majanduse biograafiline leksikon 1951–2000. AS Kirjastus Ilo. 2003

Kategooria:EKP rajoonikomiteede esimesed sekretärid
Kategooria:Eesti NSV IX Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Eestimaa Kommunistliku Partei liikmed
Kategooria:Eesti Maaülikooli agronoomiateaduskonna vilistlased‎
Kategooria:Eesti NSV teenelised põllumajandustöötajad
Kategooria:Sündinud 1935